Bly kalm en gesond | Net nog 'n paar gedagtes
← Kaalvoet in die reën
Tee (en koffie) is nie net vir gesondheid nie →
Posted on April 19, 2016 by Maree Clarkson
Baie van ons sal nie hierdie winter verkoue en griep vryspring nie, dis juis wanneer die seisoene verander dat daardie lastige verkoue of hoes posvat. Kenners beweer dat heuning antibakteriese kenmerke het wat die bakterieë in die keel beveg.
‘n Teelepel rou heuning voor slaaptyd laat jou rustiger slaap en verlig ook hoes. Jy kan ook ‘n teelepel heuning met louwarm water meng en dit voor slaaptyd drink.
‘n Kombinasie van heuning en suurlemoen vir die verligting van hoes was ook nog altyd gewild. Meng ‘n halwe teelepel heuning met die sap van ‘n vars suurlemoen en drink voor jy gaan slaap. Jy kan die mengsel ook bietjie verhit voor jy dit drink. Drink elke vier ure twee teelepels van die mengsel. Dit beveg ook keel irritasie.
Deesdae is dit taamlike ‘n uitdaging om die spasie en tyd te vind om te ontspan. Hoe balanseer mens die uitdagings van ons alledaagse lewe?
(Foto en resep vanaf Everything Lavender)
‘n Koppie tee kalmeer en verlig altyd. Laventeltee is ‘n ideale ontspanningsmiddel en maklik om te maak.
Jy kan vars blomme pluk of gedroogde laventel gebruik.
3 Eetlepels vars laventelblomme of 1½ eetlepels droë laventelblomme
2 Eetlepels heuning (met suurlemoen indien verlang)
Om die tee te maak, gooi die blomme in ‘n teepot en gooi in kookwater. Roer die heuning by. Laat trek vir 4 of 5 minute. Gebruik ‘n teesiffie en bedien in pragtige tee koppies en geniet!
4 thoughts on “Bly kalm en gesond”
April 19, 2016 om 07:58
Ek is bly die dae van antibiotika voorskryf vir elke skeet is ook nou besig om verby te gaan. Baie van die ou rate werk net so goed en is heelwat gesonder. Lekker gees, dankie.
Dit is so Hester, ek’s ook bly daai antibiotika ding word al hoe meer en meer ongewild, en ook bly dat die natuurlike rate al hoe meer gewilder raak – terug na ons wortels!
April 19, 2016 om 23:56
Oulike rate,wat ons oumas en mas ook toegepas het…ons het net vergeet daarvan.Dankie hiervoor.
Mei 1, 2016 om 05:15
My plesier Perdebytjie, selfs my dogter lig my kort-kort in van een of ander raat denkende ek weet nie daarvan hie! he he!